נשות הטייסים

נשות הטייסים היא סדרת אופרת סבון יומית ששודרה בערוץ 10. שודרה לראשונה ב-27 בדצמבר 2009 והסדרה הסתיימה לאחר 2 עונות ו-125 פרקים ב-11 ביולי 2010. העלילה סובבת סביב נשות טייסים, התמודדותן עם המקצוע של בעליהן ועם בעיות נוספות.

הפקה ושידור
הסדרה הופקה על ידי אולפני הרצליה כחלק מהמחויבות של ערוץ 10 להפקות מקור. הסדרה שודרה כסדרה יומית בימי ראשון עד חמישי בשעות הערב. בערוץ 10 התקבלה ההחלטה על שיבוץ הסדרה בסמוך לשעת שידור של תוכנית האקטואליה היומית "לונדון וקירשנבאום", לקצר אותה ברבע שעה ל-45 דקות.

דמויות
 סגן-אלוף זוהר תבורי (נתן רביץ) - מפקד הטייסת. בעלה של גילת. בסוף הסדרה נכנס לכלא כי גנב נשק והעביר לאנשים שעובדים איתו כדי שיחפשו את אביב בפרו. 
 רב-סרן אייל סיטון (לירון לבו) - סגן מפקד הטייסת א' (סמ"ט א'). בעלה של נעמי.
 רב-סרן אריק הלר (רון שחר) - סגן מפקד הטייסת ב' (סמ"ט ב'). בעלה של דניאלה ובנה של מרים.
 סגן מאיה לוי (טל טלמון) - מנסה להיות חוקרת אך נכשלת במבחן ולבסוף מוסמכת לעריכת דין. במהלך הסדרה היא חברתו של איתמר ובהמשך נהיית בת זוג של דורון ועומדת להתחתן איתו, בסוף הסדרה הייתה צריכה להחליט אם לברוח מיום החתונה שלה עם דורון וללכת עם איתמר או להישאר.
 גילת תבורי (גלית גוטמן) - אשתו של זוהר מפקד הטייסת. המאהבת של יפתח. חברתן הטובה של נעמי ותמי.
 נעמי סיטון (יעל גולדמן) - אשתו של סמ"ט א', אייל סיטון. חברתן הטובה של גילת ותמי, במהלך הסדרה היא ותמי מנהלות בשותפות מכון ספא.
 דניאלה הלר (שרי גבעתי) - אשתו של סמ"ט ב', אריק הלר. יו"ר ועד נשות הטייסים. בתחילת הסדרה ניהלה רומן עם יובל דרור עד שהפך לבן זוגה של הילי.
 סרן יפתח גרינברג (גיא אריאלי) - טייס חדש בטייסת. המאהב של גילת.
 סרן עמית פקר (עומר ברנע) - קצין בטייסת. הטריד את קרן מינית על בסיס קבוע ובאחד הפרקים שם לה סם אונס במשקה וניסה לאנוס אותה. 
 סגן איתמר גבריאלי (איתמר צור) - טייס שמשמש כמוביל מבנה. בעבר היה בן זוג של מאיה אך הוא בגד בה והם נפרדו. היה בן זוג של רוני ושנתיים אחר כך כשמאיה הגיעה לטייסת חזרו ונפרדו שוב בגלל שדורון ורוני שיכרו את איתמר במהלך מסיבה וגרמו למאיה לחשוב שאיתמר בגד בה שוב עם רוני. 
 סגן דורון תבורי (עדו ברטל) - בנו של מפקד הטייסת. חברו הטוב של איתמר מאז שהם נערים, מאוהב במאיה המון שנים ומקנא שמאיה ואיתמר חזרו, כתוצאה מכך הוא עוזר לרוני לגרום למאיה לחשוב שאיתמר בגד בה עם רוני, דבר שהוא מתחרט עליו אחר כך אך לא עוצר אותו מלהתחיל עם מאיה, ולהציע לה נישואין, היא הסכימה והסדרה מסתיימת בכך שמאיה חייבת להחליט האם לברוח עם איתמר או להישאר להתחתן עם דורון. 
 סמל יובל דרור (מייקל לואיס) - משרת ביחידת החילוץ 669. בתחילת הסדרה ניהל רומן עם דניאלה וניסה להיפרד ממנה כמה פעמים לאחר שהכיר והתאהב בהילי, בסופו של דבר הפסיקו את הקשר והוא והילי נהפכו לזוג.
 סמל דמיטרי קגן (הנרי דוד) - מתפקד כטכנאי בטייסת, היה בן הזוג של קרן אבל היא נפרדה ממנו לאחר שצילם אותה בחצי עירום עם מדים של טייסת והעלה לאינטרנט עם טשטוש פנים כדי להתקבל למכללה והעלה את זה, והיא עמדה לפני פיטורים מהטייסת. 
 סגן רוני ברג (ליטל רוזנצוויג) - אחראית על הכלבייה בטייסת, הייתה בת זוג של איתמר לחודשיים לפני שמאיה הגיעה, ואחר כך הפרידה ביניהם. 
 סגן קרן אבשלום (אור גרוסמן) - הטייסת היחידה בטייסת, הוטרדה על ידי עמית מהיום שהגיעה לטייסת, הייתה בת הזוג של דימיטרי ובסוף העונה לזמן קצר הייתה בת זוג של איתמר. 
 תמי גרינברג (נועה מימן) - אשתו של יפתח, והאקסית של אריק, היא עקרה ולא מצליחה להיכנס להיריון, בתחילת הסדרה היא ודניאלה אויבות ואחרי שגילתה על הרומן של יפתח וגילת היא ודניאלה התחברו ודניאלה עזרה לה להחזיר את יפתח. 
 הילי תבורי (נטע פורת) - הבת של מפקד הטייסת, בת זוגו של יובל דרור.
 אביב תבורי - הבן של זוהר וגילת שככל הנראה נפטר במהלך רפטינג בפרו, אח של הילי ודורון, בסוף הסדרה הילי וזוהר גילו שיש סיכוי שהוא חי בגלל שהילי גילתה חלילים שהוא הכין אצל מישהו בפרו. זוהר גנב נשק מהטייסת ושלח אנשים לחפש את אביב וגילה שהוא חי ומוחזק אצל הכוחות המורדים, בסוף הסדרה זוהר נלקח לכלא אך לא רואים את אביב חוזר. 
 זיו חוקר (  עדי אייזנמן  ) -  חוקר שושלח את איתמר לרגל בטייסת כדי לדעת מי גונב נשק צבאי מהטייסת 
 מרים (מירי) הלר (ענת ברזילי) -  אמא של אריק. שונאת את דניאלה. ניסתה לשכנע את אריק להיפרד מדניאלה.

קישורים חיצוניים
 האתר הרשמי של הסדרה, באתר נענע 10
ביקורות

הערות שוליים

ערוץ עשר: תוכניות וסדרות
טלנובלות ישראליות
סדרות טלוויזיה ישראליות שעלו לשידור בשנות ה-2000